Íþrótta- og Ólympíusamband Íslands vill að ákvæði verði í samningum við íþróttamenn um að víkja megi þeim úr liðum eða félögum verði þeir uppvísir að ofbeldi eða óviðeigandi hegðun. Lárus Blöndal, forseti sambandsins segir að nokkur mál sem tengjast kynferðislegri áreitni hafi komið upp innan félaga sambandsins í fyrra.
Ég veit að samskiptaráðgjafinn hafði á síðasta ári átta mál sem voru frá myndsendingum upp í óviðurkvæmilega snertingu eða eitthvað svoleiðis. En ekki alvarlegra en það þó. En ég veit ekki hvaðan þau komu í raun og veru. Þannig að þú veist ekki innan hvaða sérsambanda þau mál komu upp? Nei.
Það var bara leyst úr þeim.
Lárus segir að mikilvægt sé að tryggja frið um íþróttahreyfinguna og nú sé verið að skoða leiðir til að víkja fólki úr landsliðum eða íþróttafélögum, þyki þess þörf á meðan mál séu í vinnslu.
Íþróttahreyfingin hefur ekkert með það að gera að fólk brjóti af sér einhvers staðar úti í bæ eða úti í heimi. En það sem við getum hins vegar gert og þurfum að geta gert er að bregðast við því og við höfum í rauninni ekki haft neinar sérstakar heimildir. Það hefur ekkert verið fjallað um þetta í okkar lögum eða okkar reglum beinlínis hvernig menn ættu að geta brugðist við. Og það er það sem við erum að skoða, hvernig við getum fengið þær heimildir til þess að víkja mönnum til hliðar tímabundið t.d. meðan einhver rannsókn er í gangi. Og ef kæra hefur borist í alvarlegu máli
Átta mál sem tengjast kynferðislegri áreitni hafa komið upp innan félaga Íþrótta- og ólympíusambands Íslands í fyrra. Forseti sambandsins segir til skoðunar hvort leiðir séu til að víkja fólki úr landsliðum eða íþróttafélögum, þyki þess þörf á meðan mál séu í vinnslu. 